Mestská polícia
hlavného mesta Slovenskej republiky Bratislavy
Okrsková stanica Nové Mesto

Informácia na zasadnutie
Miestneho zastupiteľstva
	MČ Bratislava - Nové Mesto
konaného dňa 13.12.2011

	I n f o r m á c i a

o činnosti Okrskovej  stanice
mestskej polície Bratislava Nové Mesto
za obdobie od 01.09.2011 do 01.12.2011

 

       

Vypracoval :						                     Informácia obsahuje :

	Veliteľ OS MsP BA Nové Mesto				            1.  Textová časť
Mgr. Ján KOCSIS            			 		            2. Tabuľková časť

December  2011
-  2  -

1.) Oblasť personálnej práce.

	Okrsková stanica mestskej polície Bratislava Nové Mesto / ďalej OS MsP  NM/ mala k 1.12.2011 skutočný stav 44 policajtov mestskej polície a 2 zamestnancov na kamerovom systéme zo zníženou zdravotnou schopnosťou. 
 Na úseku   riadenia boli zaradení 2 policajti /veliteľ, zástupca veliteľa/, na úseku objasňovania  priestupkov 1 policajt, na úseku evidovania písomností 1 policajtka, na úseku operačnej služby 5 policajti, na úseku výkonu hliadkovej služby 28 policajtov a 7 policajti zaradení ako okrskári.

 2.) Oblasť výkonu služby.

	Výkon služby policajtov OS MsP Bratislava Nové Mesto je situovaný v rámci jednotlivých mestských častí Bratislava Nové Mesto, Rača a Vajnory. Bol zameraný najmä na plnenie úloh uložených starostami jednotlivých mestských častí. Hliadky boli velené do jednotlivých okrskov v rámci MČ BA Nové Mesto na základe analýzy zistených  priestupkov  na úseku zabezpečenia verejného poriadku, ochrany životného prostredia, dodržiavania poriadku, čistoty a hygieny v uliciach , na verejných priestranstvách, ako aj na miestach verejnosti prístupných. Pred nástupom výkonu služby boli hliadky  riadne inštruované a oboznámené s bezpečnostnou situáciou v jednotlivých okrskoch, kde plnili  konkrétne úlohy v spolupráci s Miestnym úradom Bratislava Nové mesto.

	V hodnotenom období bolo celkovo príslušníkmi OS MsP Bratislava Nové Mesto zistených 4.527 udalostí, z toho bolo zistených v rámci  dopravy 2.867 priestupkov, čo predstavuje 59,4% z celkového počtu udalostí riešených OS MsP NM /viď príloha/.
V rámci riešenia priestupkov uložením blokovej pokuty, bolo v blokovom konaní riešených 2.022 priestupcov na sumu 33.105,-€. 

3.) Oblasť prevencie.

	 Bola zabezpečovaná bežným výkonom služieb hliadkami v jednotlivých okrskoch v rámci Okrskovej stanice MsP Bratislava Nové Mesto. Vykonaná 1 prednáška na ZŠ Za kasárňou a 1 prednáška na ZŠ Riazanská pracovníkmi zaradených na úseku prevencie „Správaj sa normálne“. Ďalej bol vykonávaný dozor hliadkami OS MsP NM v čase od 07.15 h. do 08.00 hod. počas školského roka na bezpečnosť prechodu detí do ZŠ Za kasárňou a ZŠ Riazanská  na priechodoch pre chodcov, čím bolo zabezpečené to, že v danom čase a mieste nebola dopravná nehoda s účasťou nielen detí, ale nebola zaznamenaná žiadna dopravná nehoda. 
		
 4.) Oblasť Monitoringu.

	Kamerový systém na OS MsP BA NM bol daný do užívania 6.8.2002 na monitorovanie bezpečnostnej situácie v lokalitách Trnavského mýta, Račianskeho mýta, na Vajnorskej ul. v okolí obchodného centra POLUS a Miestneho úradu Bratislava – Nové Mesto.
	Kamerový systém plnil najmä úlohu na úseku monitoringu, t. j. monitoroval a zaznamenával udalosti v danej lokalite, kde sú kamery nainštalované. Záznam z kamerového systému slúžil ako dôkazný materiál v priestupkovom konaní. 
Kamerovým systémom bolo zistených  226 priestupkov.

- 3 -

7)Záver :

Úlohy, ktoré vyplývajú z činnosti  OS MsP BA Nové Mesto boli  plnené v rámci  možností okrskovej stanice najmä z hľadiska počtu síl a prostriedkov s cieľom, čo najlepšie ich zvládnuť. 
Nemalé sily a prostriedky OS MsP NM boli využívané na zabezpečenie verejného poriadku a zabezpečenia dopravnej situácie počas jednotlivých športovo-kultúrnych podujatí na futbalovom štadione Pasienky, v halách NTC a ZŠ O. Nepelu a pod.

Prioritou pre nasledujúce obdobie bude pre OS MsP NM zabezpečiť výkon služby na úseku kontroly dodržiavania všeobecne záväzných nariadení a to najmä na úseku čistoty a poriadku podmienok držania psov, prevádzkových poriadkov detských ihrísk a areálu Kuchajdy. 

Mestská polícia
hlavného mesta Slovenskej republiky Bratislavy
Okrsková stanica Nové Mesto
	
Č. p.: MsP-23/2011-NM                                                        V Bratislave dňa 07.01.2011

Informácia do Správy o činnosti
Mestskej polície hl. m. SR
	B r a t i s l a v y za obdobie 
	roka 2010

	I n f o r m á c i a

o činnosti Okrskovej  stanice
mestskej polície Bratislava Nové Mesto
za obdobie od 01.01.2010 do 31.12.2010

 

       

Vypracoval :						                     Informácia obsahuje :

	Veliteľ OS MsP BA Nové Mesto				            1.  Textová časť
Mgr. Ján KOCSIS            			 		            2. Tabuľková časť

Január   2011

- 2 -

I.	Úvod 
Mestská polícia je poriadkový útvar hlavného mesta Slovenskej republiky Bratislavy, pôsobiaci pri zabezpečovaní vecí verejného poriadku a ochrany životného prostredia na území hlavného mesta SR Bratislavy. Podieľa sa na ochrane dôstojného života obyvateľov a návštevníkov hlavného mesta.
	Mestská polícia je zriadená Všeobecne záväzným nariadením hl. m. SR Bratislavy  č. 3/1991 o mestskej polícii zo dňa 18.12.1991 v súlade so zákonom SNR č. 564/1991 Zb. v znení neskorších predpisov o obecnej polícii a jej oprávnenia sú vymedzené najmä § 3 ods. 1, citovaného zákona. 
	Okrsková stanica  Mestskej polície Bratislava Nové Mesto  je výkonný útvar mestskej polície, ktorá má pôsobnosť v mestských častiach Bratislava Nové Mesto, Bratislava Rača a Bratislava Vajnory s okrskami Kuchajda, Tehelné pole, Kramáre, Račianska, Biely kríž, Rača, Východné, Krasňany a Vajnory.

II.	Výsledky činnosti 
Výkon služby policajtov OS MsP Bratislava Nové Mesto v mestských častí Bratislava Nové Mesto, Rača a Vajnory bol  zameraný najmä na plnenie úloh uložených starostami týchto mestských častí. Hliadky boli velené do jednotlivých okrskov na základe analýzy zistených  priestupkov  na úseku zabezpečenia verejného poriadku, ochrany životného prostredia, dodržiavania poriadku čistoty a hygieny v uliciach , na verejných priestranstvách, ako aj na miestach verejnosti prístupných. Pred nástupom výkonu služby boli hliadky  riadne inštruované a oboznamované s bezpečnostnou situáciou v jednotlivých okrskoch, kde plnili   konkrétne úlohy.

Za  obdobie od 1.1.2010 do 31.12.2010 bolo  na zabezpečenie verejného poriadku počas kultúrnych,  spoločenských a športových podujatí  vykonaných celkovo 63 bezpečnostných opatrení, podľa závažnosti tieto boli zabezpečované v súčinnosti s odborom poriadkovej polície OR PZ  Bratislava 3, ako aj s ostatnými súčasťami mestskej polície. Jednalo sa najmä o futbalové stretnutia konaných na štadióne na Pasienkoch, o hudobné a kultúrne podujatia v areáli Kuchajda, v  Stredisku kultúry na Vajnorskej ul., ako aj v jednotlivých športových halách Pasienky, Elán a pod..
           Počas týchto opatrení nedošlo k závažnému narušeniu verejného poriadku. Drobné porušenia boli riešené v zmysle zákonných ustanovení. 
	
Na úseku policajných akcií na dodržiavanie všeobecne záväzných nariadení bolo celkovo vykonaných 52 policajných akcií, z toho 4 policajné akcie boli vykonané v spolupráci s Oddelením verejného poriadku MÚ BA Nové Mesto  na dodržiavanie VZN č. 1/2003 o podmienkach držania psov vo vytypovaných lokalitách a 2 policajné akcie boli vykonané v lokalite na Zátiší – garáže na kontrolu neprispôsobivých osôb žijúcich v garážach so zameraním na hľadané osoby, veci pochádzajúce z trestnej činnosti, na zistenie pôvodcov nelegálnej skládky 
v danej lokalite,  ako aj na odhalenie prípadov ponechania  nezaopatreným osobám žiť záhaľčivým spôsobom života. Ostatné policajné akcie boli vykonané OS MsP BNM na kontrolu dodržiavania VZN č. 1/2003 podmienky držania psov, VZN č. 4/2009 požívanie alkoholických nápojov na verejnosti a 2 policajné akcie boli vykonané v spolupráci s OR PZ Bratislava 3 na úseku podávania alkoholických nápojov mladistvým. 

- 3 -

	Celkovo bolo príslušníkmi OS MsP Bratislava Nové Mesto za hodnotené obdobie riešených  17.593 udalostí, s porovnaním s predošlým obdobím, kedy bolo riešených 18.187 udalostí  je to pokles o 594 udalostí, čím bola v praxi uplatňovaná povinnosť príslušníkom OS MsP NM zo zákona podľa § 3 ods. 1 písm. h) zák. č. 564/1991 Zb. v znení neskorších predpisov o obecnej polícii v oblasti prevencie znižovať počet priestupkov, ako aj trestných činov.
	Jeden z aspektov zníženia priestupkovosti v rámci územnej pôsobnosti OS MsP NM bola tvrdosť pri prejednávaní priestupkov v blokovom konaní, kde za hodnotené obdobie roka 2010 bolo riešených 6918 priestupkov na sumu 101.177,-€ s porovnaním s predošlým obdobím roka 2009, kedy bolo riešených v blokovom konaní len 6687 priestupkov na sumu 93.689,-€, t. j. i pri poklese zistených priestupkov bolo v hodnotenom období riešených v blokovom konaní o 231 priestupkov viac, ako aj v tvrdosti riešenia týchto priestupkov, kedy bolo v hodnotenom období vybratých o 7.488,-€ viac ako v  roku 2009.

Obdobie	Tvrdosť v blokovom konaní	
r. 2010	14,7€	
r. 2009	14,-€	
Rozdiel	+ 0,7,-€	

	Na úseku bezpečnosti a plynulosti bolo riešených celkovo 9485 udalostí, čo predstavuje 53,9% podiel z celkového počtu riešených udalosti príslušníkmi OS MsP NM.

	Tento podiel riešenia udalostí v rámci dopravy vyplýva najmä z ustanovení zák. č. 8/2009 Z. z. o cestnej premávke, ktorý je účinný od 1.2.2009 a rozšíril právomoci riešenia priestupkov na tomto úseku pre mestskú políciu./ Napríklad státie s motorovým vozidlom na zeleni bolo do účinnosti citovaného zákona riešené VZN č. 4/1996, ale po účinnosti uvedeného zákona je vec riešená ustanovením § 25 ods. 1, písm. s/ tohto zákona/. Ďalej príslušníci OS MsP NM vykonávali kontroly na úseku bezpečnosti a plynulosti cestnej premávky na miestach, kde bol úsek častých dopravných nehôd napríklad Račianska ul., na základe oznamov od občanov, ktorí sa buď priamo sťažovali na dopravnú situáciu na OS MsP BNM, alebo na Miestny úrad BNM a ďalej konali na tomto úseku z úradnej povinnosti.

Druh udalosti	Počet celkom	
Čistota a poriadok 	1836	
Doprava 	9485	
Ochrana pred alkoholizmom	469	
Ochrana nefajčiarov 	358	
Ochrana života a zdravia 	55	
Ochrana majetku 	93	
Ochrana životného prostredia 	219	
Iné udalosti 	5078	
Celkom	17593	
- 4 -

III.	Činnosť okrskárov 

1.	Giertli Dušan, Páleník Anton okrsok č. 9/Vajnory/: V hodnotnom období zabezpečovali bezpečný priechod pre chodcov  na Osloboditeľskej ul. pri ZŠ, , p. Giertli vykonával na ZŠ J. Pavla II  preventívnu činnosť na úseku projektu „Správaj sa normálne“ so zameraním na dopravnú výchovu, na zamedzenie páchania trestnej činnosti. V okrsku riešili najmä dodržiavanie VZN č. 1/2004 o podmienkach držania psov vo Vajnoroch, VZN 2/2000 čistota a poriadok, riešili dopravnú situáciu, počas letnej turistickej sezóny vykonávali činnosť  v úseku Vajnorských jazier zo zameraním na predchádzanie krádežiam, nedovoleného predaja, pytliactva a dopravnej situácii. Vykonávali činnosť na zabezpečovaní jednotlivých podujatí organizovanými mestskou časťou / Stavanie máju, Dožinky, Vajnory na kolieskach, Procesia, Vajnorské hody, privítanie Mikuláša/ Ďalej počas služby vo vyhradenom čase monitorovali bezpečnostnú situáciu kamerovým systémom, ktorý je vyvedený v miestnosti pre okrskárov na Šaldovej ul.. Ďalej riešili obťažovanie okoloidúcich
osôb neprispôsobivými osobami a pitie alkoholu na verejnosti. Zabezpečovali verejný poriadok a nerušený  priebeh komunálnych volieb v novembri 2010 v MČ Bratislava Vajnory.

2.	Tóth  Juraj okrsok č. 8 /Rača/ Rigoóvá Alica okrsok č. 7 /Východné / a Žembera Jaroslav okrsok č.6 /Krasňany/:  V hodnotenom období zabezpečovali v MČ Bratislava Rača na úseku znečisťovania okolia kontajnerových stojísk, na úseku čistoty a poriadku. Pravidelne vykonávali  kontroly okolia Miestneho úradu BA Rača, vzhľadom  k neprispôsobivým osobám, ktorí ničili verejný majetok. Kontrolovali  dodržiavanie VZN č. 3/2008 v pohostinským zariadením Demar na ul.  Pri šajbách a ďalších prevádzok ako PAB, TROP, Rubikon a pod... vzhľadom k sústavným sťažnostiam obyvateľov, kde svojím konaním zjednali nápravu. Vykonávali obchádzky areálov školských zariadení, kde dochádzalo k zgrupovaniu sa neprispôsobivej mládeže. Zabezpečovali kontrolu dodržiavania VZN č. 1/2003 na podmienky držania psov v m. č. BA Rača. Svojou činnosťou sa podieľali na  predchádzanie a  na zabránenie vandalizmu a poškodzovaniu majetku v mestskej časti. Vykonávali kontrolu  vrakov v zmysle zákona o odpadoch. Zabezpečovali verejný poriadok a nerušený priebeh spoločensko-kultúrnych podujatí /Hody 2010, Račianske vinobranie 2010 a pod./. Vykonali ukážky deťom pri oslavách MDD. Zabezpečoval bezpečný prechod detí cez priechod  pre chodcov do ZŠ Tbiliská ul. Vykonávali činnosť na kontrolu bezdomovcov v záhradkárskej oblasti Žabí majer, obťažovanie záhradkárov, ako aj na zabezpečenie detí týchto osôb 

3.	Dudík Dušan okrsok č. 5 /Kuchajda/ v hodnotenom období zabezpečoval bezpečnostnú situáciu v areáli Kuchajda, kde riešil VZN č. 1/1997 prevádzkový poriadok Kuchajdy a to najmä zákaz vodenia psov do areálu, zákaz jazdiť s bicyklom mimo maloletých detí v sprievode rodičov, obťažovanie osôb bezdomovcami, prevádzkový čas prevádzok, čistotu a poriadok, zamedzoval vandalizmu, poškodzovaniu majetku obce, riešil dopravnú situáciu v okolí MÚ NM na Junáckej ul. „zóna zákazu státia a vyhradené parkoviská pre invalidov. Zabezpečoval jednotlivé BO počas rizikových futbalových stretnutiach.

- 5 -

 
4.	Gajdoš Jozef okrsok č. 2 /Račianska/, kde sa zameriaval najmä na kontrolu dodržiavania VZN č. 4/1996 čistota a poriadok v parku Račianske mýto, na zamedzenie vandalizmu, poškodzovaniu majetku obce, vykonával kontrolu, aby zamedzil obťažovaniu okoloidúcich neprispôsobivými osobami, vykonával kontrolu dodržiavania VZN č. 1/2003 o podmienkach držania psov. Vykonával kontrolu na požívanie alkoholických nápojov na verejnosti. Vykonával kontrolu na úseku zamedzenia požívania omamných látok na detskom ihrisku v uvedenom, nakoľko sa tam nachádzali v pieskovisku injekčné striekačky. Na základe oznamov riešil dopravnú situáciu najmä parkovanie na chodníkoch a na miestnej zeleni, prejazdy vozidiel po chodníku v okolí nákupného centra „Pokrok“ na Račianskom mýte.

5.	Štepanovič Róbert od 1.4.2010 a Jurika Peter od 1.10.2010 okrsok č. 3 /Tehelné pole/
Zabezpečovali verejný poriadok a nerušený priebeh v okolí NTS Príkopová ul. počas športových a kultúrnych podujatiach. Vykonávali kontrolu dodržiavania čistoty a poriadku, zákazu ponuky a dopytu sexuálnych služieb na Vajnorskej ul. a v jej okoli, kontrolovali dodržiavanie podmienok držania psov v zmysle VZN č. 1/2003, zákazu požívania alkoholických nápojov na verejnosti. Vykonávali pravidelne prednášky pre seniorov v klube dôchodcov na Športovej ul. so zameraním na predchádzanie trestnej činnosti. Vykonával kontrolu dodržiavania prevádzkového času prevádzkou Granit.

6.	Jenis Ľubomír od 1.6.2010 okrsok č. 1 /Kramáre/. Riešil problematiku súvisiacu s dopravou a to so zákazom zastavenia a státia v okolí nemocníc na Limbovej ul, Vlárskej ul., Klenovej ul. a priľahlých ulíc. Vykonával kontrolu na úseku podmienok držania psov v zmysle VZN č. 1/2003, požívania alkoholických nápojov na verejnosti a zgrupovania sa neprispôsobivých osôb obťažujúcich ostatných občanov v okolí DK Kramáre.  

7.	Matuška Peter od 1.9.2010 okrsok č. 4 /Biely Kríž/. Vykonával kontrolu dodržiavania zákazu zastavenia a státia na chodníku v okolí základnej školy na Odborárskej ul., zabezpečoval kontrolu dodržiavania podmienok držania psov v zmysle VZN č. 1/2003, zákazu požívania alkoholických nápojov na verejnosti, dodržiavanie prevádzkového času prevádzky Bunger. 

IV.	Ďalšie odborné  činnosti 
Kamerový systém na OS MsP BA NM bol daný do užívania 6.8.2002. Na monitorovanie bezpečnostnej situácie je umiestnených 6 kamier v lokalitách Trnavského mýta, Račianskeho mýta, v okolí Zimného štadiónu O. Nepelu, obchodného centra POLUS a Miestneho úradu Bratislava – Nové Mesto a  na Bajkalskej ul. v okolí futbalového štadióna ŠK Slovana Bratislava.
V MČ Bratislava Vajnory sú umiestnené 4 kamery, ktoré sú z technických príčin vyvedené v miestnosti okrskárov na Šaldovej ul., nie na OpS OS MsP NM.
	Kamerový systém plnil najmä úlohu na úseku monitoringu, t. j. monitoroval a zaznamenával udalosti v danej lokalite, kde sú kamery nainštalované. Záznam z kamerového systému slúžil ako dôkazný materiál v priestupkovom konaní. 
Kamerovým systémom bolo zistených 603 priestupkov, čo je o 302 priestupkov menej ako za to isté obdobie minulého roka. To spôsobil dlhodobý výpadok kamery na Bajkalskej ul. /štadión Tehelné pole/ z dôvodu odpojenia elektrickej energie na tomto štadióne, ktorý je nefunkčný z technických dôvodov.

- 6 -

Na kamerovom systéme sú tabuľkovo zaradení 2 zamestnanci so zníženou zdravotnou schopnosťou, čím je zabezpečené maximálne využitie príslušníkov OS MsP BNM vo výkone služby v teréne. 

V.	Spolupráca s občanmi 
Je zabezpečovaná pravidelnými stretnutiami veliteľa OS MsP NM s volenými poslancami  v jednotlivých mestských častiach,  zúčastňovaním sa miestnych zastupiteľstiev ako aj komisií verejného poriadku.  Ďalej informovaním o činnosti príslušníkov OS MsP NM obyvateľov jednotlivých mestských častí cestou Televízie Nové Mesto, ako aj internetových stránok. 

VI.	Spolupráca s Policajným zborom 
Spolupráca s OR PZ Bratislava III bola zabezpečovaná iba na úseku  verejného poriadku počas bezpečnostných opatrení pri konaní futbalových stretnutí.  Ďalej boli vykonané 2 policajné akcie na úseku podávania alkoholických nápojov mladistvým. OpS OR PZ BA III neposkytovali tunajšej súčasti údaje z evidencií obyvateľstva, ani motorových vozidiel operatívne telefonickou formou, ale až na základe písomnej požiadavke.
Dohodu o spolupráci medzi OR PZ Bratisava III a OS MsP NM vypovedali dňa 17.12.2010.

VII.	Spolupráca s hlavným mestom a mestskými  časťami  (deložácie, rôzne zisťovania)
V hodnotenom období OS MsP NM  v 764 prípadov vykonalo preverenie a zjednanie nápravy na základe podnetu od Magistrátu hl. m. SR Bratislavy a jednotlivých MČ Bratislava Nové Mesto, Rača a Vajnory. Ďalej boli vykonané 4 asistencie pri deložácii.

VIII.	Spolupráca s inými subjektmi  (napr. doručovanie písomností  ....)

Na podnet súdu boli doručené adresátom 2 doručenky a vykonané 1 zistenie pobytu,  4 doručenky od exekútorov boli vrátené odosielateľovi na základe neoprávnenosti úkonu. 

IX.	Kontakt s verejnosťou 
Bol zabezpečovaný cestou Televízie Bratislava Nové Mesto v relácii Mestská polícia informuje a radí, ako aj internetovými stránkami na webových stránkach jednotlivých mestských častiach.

X.	Prevencia kriminality 
Bola zabezpečovaná bežným výkonom služieb hliadkami v jednotlivých okrskoch v rámci Okrskovej stanice MsP Bratislava Nové Mesto. Vykonaná  prednáškami na ZŠ Za kasárňou  a ZŠ Osloboditeľská pracovníkmi zaradenými na úseku prevencie „Správaj sa normálne“. Ďalej bol vykonávaný dozor hliadkami OS MsP NM v čase od 07.15 h. do 08.00 hod. počas školského roka na bezpečnosť prechodu detí do ZŠ Za kasárňou,  Riazanská, Osloboditeľská a Tbiliská  na priechodoch pre chodcov, čím bolo zabezpečené to, že v danom čase a mieste nebola dopravná nehoda s účasťou nielen detí, ale nebola zaznamenaná žiadna dopravná nehoda. 

- 7 -

XI.	Ľudské zdroje 
Okrsková stanica mestskej polície Bratislava Nové Mesto / ďalej OS MsP  NM/ mala k 31.12.2010 skutočný stav 43 policajtov mestskej polície a 2 zamestnancov na kamerovom systéme zo zníženou zdravotnou schopnosťou. 
 Na úseku   riadenia boli zaradení 2 policajti /veliteľ, zástupca veliteľa/, na úseku objasňovania  priestupkov 1 policajt, na úseku evidovania písomností 1 policajtka, na úseku operačnej služby 5 policajti, na úseku výkonu hliadkovej služby 23policajtov a 11 policajti zaradení ako okrskári.

XII.	Kontrolná činnosť 
V hodnotenom období bolo celkovo vykonaných 72 plánovaných kontrol, z toho bolo zistených v 8 prípadoch porušenie pracovnej disciplíny. Na základe týchto zistení boli spracované 2 návrhy na okamžité skončenie pracovného pomeru podľa § 68 ods. 1, písm. b, Zákonníka práce, 2 návrhy na písomné upozornenie s možnosťou dania výpovede podľa  § 63 ods. 1, písm. e/ ZP a boli vykonané 4 pohovory s dotknutými príslušníkmi OS MsP NM na okamžité odstránenie zistených nedostatkov.

XIII.	Prešetrovanie sťažností (ak boli na výk. útvar doručené prípadne prešetrované)
Celkovo bolo podaných 17 podnetov sťažností na postup príslušníkov OS MsP NM pri prejednávaní priestupkov. Tieto boli prešetrené cestou Oddelenia sťažností MsP hl. m. SR Bratislavy.

XIV.	Žiadosti o informácie (ak boli požadované priamo od výk. útv.)
V zmysle zákona č. 211/2000 Z. z. o slobodnom prístupe k informáciám v platnom znení boli pre MsP hl. m. SR Bratislavy spracované v 3 veciach podklady, ktoré boli predložené. 

XV.	Technické zabezpečenie 
Ku dňu  31.12.2010 OS MsP NM disponuje s imobilizérmi v počte 19 ks., 4 proti úderové prilby, 4 nepriestrelné vesty, a 5 ks. Služobných motorových vozidiel.

XVI.	Záver 

Uveďte aj ďalšie dôležité skutočnosti súvisiace s výkonom služby na vašom útvare.

V hodnotenom období bolo vykonaných 13 bezpečnostných opatrení na zabezpečenie VP pred, počas a po skončení futbalových zápasov medzištátneho, ligového a pohárového charakteru na štadióne na Pasienkoch, z čoho 7 z nich boli označené ako rizikové. Oddychová zóna na Partizánskej lúke vyžadovala zvýšený výkon služby takmer počas celého roka počas voľných dní. Areál Kuchajda počas LTS vzhľadom k vysokej návštevnosti vyžadoval zo strany OS MsP NM zabezpečenie nepretržitého výkonu služby v tomto areáli.